《代上时相生辰》
宋代·陈棣

春光先向陇梅归，正值崧神降岳时。
孕秀直疑天地相，输忠唯许冕旒知。
八珍锡燕宫厨送，百两传宣使驿驰。
盛事逖闻千载后，鲁公彩服效儿嬉。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。